స్టాన్లీ జాన్

స్టాన్లీ జాన్ (ఆగస్టు 1932 – 23 ఫిబ్రవరి 2020) భారతీయ కార్డియోథొరాసిక్ సర్జన్. ఈయన వెల్లూరు క్రైస్తవ వైద్య కళాశాల (CMC) మాజీ ప్రొఫెసర్. భారతదేశంలో కార్డియోథొరాసిక్ సర్జరీ విభాగంలో ఈయన ఒక మార్గదర్శి. భారతదేశంలో మొట్టమొదటిసారిగా ఎబ్‌స్టెయిన్ అనోమలీ (Ebstein's anomaly), రప్చర్డ్ సైనస్ ఆఫ్ వల్సల్వా (RSOV), డబుల్ అవుట్‌లెట్ రైట్ వెంట్రికల్ (DORV) వంటి క్లిష్టమైన గుండె శస్త్రచికిత్సలను ఈయనే విజయవంతంగా నిర్వహించినట్లు సమాచారం.

సీఎంసీ (CMC) లో పనిచేస్తున్నప్పుడు భారతదేశపు మొట్టమొదటి ఓపెన్ హార్ట్ సర్జరీలో ఈయన సహాయం అందించారు. ఆ సంస్థలో 25 ఏళ్ల పాటు పనిచేసిన కాలంలో వి.వి. బాషి, ఎ. జి. కె. గోఖలే, జె. ఎస్. ఎన్. మూర్తి, గణేష్ కుమార్ మణి వంటి ప్రముఖ సర్జన్లకు మార్గదర్శకత్వం వహించారు. ఆ తర్వాత బెంగళూరులోని ఎల్లమ్మ దాసప్ప ఆసుపత్రిలో థొరాసిక్, కార్డియోవాస్కులర్ సర్జరీ విభాగంలో చేరారు. నేషనల్ అకాడమీ ఆఫ్ మెడికల్ సైన్సెస్ ఫెలోగా ఎన్నికైన ఈయనకు భారత ప్రభుత్వం 1975లో నాలుగవ అత్యున్నత పౌర పురస్కారం పద్మశ్రీ అందజేసింది. ఇండియన్ అసోసియేషన్ ఆఫ్ కార్డియోవాస్కులర్-థొరాసిక్ సర్జన్స్ (IACTS) 13వ అధ్యక్షుడిగా (1982-83) బాధ్యతలు నిర్వర్తించారు. 87 ఏళ్ల వయసులో స్టాన్లీ జాన్ 23 ఫిబ్రవరి 2020న మరణించారు.

 ఇవి కూడా చూడండి  

వెల్లూరు క్రైస్తవ వైద్య కళాశాల

నగరూరు గోపినాథ్

 మూలాలు  



 వర్గం:1932 జననాలు వర్గం:2020 మరణాలు వర్గం:వైద్యరంగంలో పద్మశ్రీ పురస్కార గ్రహీతలు వర్గం:కేరళ వైద్యులు వర్గం:మలయాళీ వ్యక్తులు వర్గం:కార్డియోథొరాసిక్ సర్జన్లు వర్గం:భారతీయ హృద్రోగ శస్త్రచికిత్స నిపుణులు వర్గం:భారతీయ వైద్య విద్యావేత్తలు వర్గం:నేషనల్ అకాడమీ ఆఫ్ మెడికల్ సైన్సెస్ ఫెలోలు వర్గం:20వ శతాబ్దపు భారతీయ సర్జన్లు